paragraph_text: Hrvatska reprezentacija u nogometu na pijesku je nacionalni sastav Hrvatske u nogometu na pijesku koji još ne kontrolira Hrvatski nogometni savez, odnosno najveće nogometno tijelo u Hrvatskoj. U Hrvatskoj je ovaj sport tek u nastajanju, nema nacionalne lige, ali nema niti prave reprezentacije, tj. ovo je tek selekcija. Hrvatska još nije nastupala niti na jednom velikom natjecanju niti u kvalifikacijama za ijedno veliko natjecanje. To bi su u narednih 2-3 godine trebalo promijeniti, ali prvo reprezentacija mora ući u krovni nogometni savez HNS. Svoj prvi nastup imala je na turniru u Umagu gdje je pobijedila selekciju europe s čak 9:1. Reprezentaciju uglavnom čine igrači iz malonogometnog kluba Nacional Zagreb i malonogometnog kluba Fusio. Za izbornika je postavljen malonogometni majstor Robert Grdović.